GST કાયદાની કલમ ૧૪(એ)ની જોગવાઈઓ મુજબ જ્યારે વેરાના દરમાં સુધારો કરવામાં આવે તે પહેલાં સપ્લાય કરવામાં આવેલ હોય અને તે તારીખ પહેલાં કાં તો સપ્લાયનું બિલ અપાયેલ હોય અથવા તો તેનું ચુકવણું મળેલ હોય તો તેવા વ્યવહારને સુધારા પહેલાંનો વેરાનો દર લાગુ પડે અને જો ખરેખર સપ્લાય વેરાના દરમાં સુધારા પહેલાં થયેલ હોય, પરંતુ બિલ અને તેનું ચુકવણું બંને વેરાના દરમાં સુધારા બાદ અપાયું કે મળ્યું હોય તો તેવા વ્યવહારને સુધારેલ વેરાનો દર લાગુ પડશે.